
TREI LUNI PE CÂMPUL DE RĂZBOIU ) 


paaaai 


10 Septeiibrie 


PE a 


Până dimineaţa ne-am mai adunat şi : am plecat peste 
Nistru la Nikula. Pe drum ne întâlnim cu mulți prizonieri 
ruşi și cu şiruri neîntrerupte de răniţi. Pe un câmp stăteau 
țăranii din satele evacuate. Privelişti triste, ce me desvăluese 
barbariile războiului. | , ata 

Ni se spune că armata austro- -ungară și cca germană 
e învingătoare pe toată linia şi. că Wilhelm, dictează pacea: 
Vestea ne lasă ncînerezători şi trişti. Se mai zvoneşte că vom 
avea-o zi de odihnă, asta ne mai înveselește. După prânz 
ne-am dus la Ryezichow. Nam intrat în sat, fiindcă era: în 
zona artileriei rueşli, ci am rămas pe o arălură. In ţinutul 
acesta trebuie să fi fost lupte crâncene. Nu vedeai decât 
morminte proaspete, cu mici eruci de crengi la creştet, 
arme ruseşti distruse, grămezi de muniții şi cadavre rusești 
neîngropate. Mi-sa părut că morţii ruși au tost eu intenţie 
uitaţi pe câmp şi prin șanțurile drumului. Fi aveau să ne 
îmbărbăteze şi să ne deie iluzia biruinții. Noi am descoper 
ril, însă, o grămadă mare de arme de ale noastre, ascunse 
între niște case pe o culme. Erau la vre-o mie—şi nu ni-au 
însullcțit de loc. 


Î) Acest fragment face parte dintr'o lucrare mai mare ce va apare. 
zilele acestea supt titlul de mai sus. Autorul ei, d-l Oct. C. Tăslăuanu, di- 
rectorul revistei „Luceafărul“ din Sibiu,'a trecut abea de câte-va zile pra- 
niţa, înnainte de a fi -retrimes în frontul din Galiţia unde a luptat trei luni 
în rândurile armatei austro-ungare. Cartea d-lui Tăslăuanu va aduce - un 
mare serviciu şi va fi de sigur, o lectură de senzaţională şi palpitantă ac- 
tualitate. (Nota Red.). = 

Aici am văzut ce josnică e bestia umană. Trei paşi de 
la drum, întins pe spate, zăcea un cadavru în uniformă ru- 
sească. Faţa-i era neagră-vânătă, cu spume pe la colțurile 
gurii, cu ochii holbaţi spre cer şi cu braţele răstignile. Era 
un îlăcău de vre-o 25 de ani, frumos şi voinic, blestemat, 
de soartă să putrezească aici pe câmp ca o jerită a săl- 
pătăciei omeneşti. Viermii îi siredeleau nările, încordân- 
du-şi trupurile de şuruburi elastice; balele din gură i se 
scurgeau în şiroaie de spumă murdară pe bărbie; tunica 
de pe piept îi era ruptă şi numai o baltă de sânge închegat 
în straturi groase, prin cari râmau şi forfoteau insectele 
hiene, ce-i desgropau inima; o cioară i-se aşezase pe frunte 
Şi, chiorindu-se. hoţeşte în toate părţile, își isbea ciocul 
când într'o orbită, când într'alta, îşi întindea gâtul şi înghi- 
ea bucățele de ploape rupte de pliscul ci flămând... 
Moartea încremenise pe buzele cadavrului un zâmbet sar- 
castic, disprețuitor, par'că îşi bătea joc de omenire, de cul- 
tura. şi de morala ei. Buzunarele hainelor erau scoase a- 
fară şi la adierele vântului sc clătinau ameninţător.... Stâr- 
vul vorbea celor ce sapropiau.: Bestii nemernice, m'aţi ucis, 
m'aţi jefuit şi m'aţi lăsat prada corbilor şi viermilor... Ple- 
caţi, nu vă uitaţi la mine, căci nu mai am ce să vă mai dau. 
Lângă el era aruncată o spadă pătată de sânge uscat. Am! 
luat-o şi o păstrez ca o amintire o scârbei şi a groazei trăite 
în această zi. | 

Peste noapte medicinistul Bogdan, ducându-se la o 
parte, într'o pădurice, a fost atacat de un civil rutean şi 

„ străpuns cu un cuţit în braţ. Ruteanul a fugit prin pădure, 
fără să poată fi prins de patrulele ce l-au urmărit. 
i fi 71 Septembrie. 
Ne găsesc bucătăriile. Bucuria noastră. Ne ospătim 
zdravăn, căci cine șiie când le vom mai vedea, de le-omi 
mai vedea. 

Primim ordinul să înconjurăm pe Ruşii din Mikolajow. 
Eu sunt lrimis cu două plutoane pe înălțimea Lubiana, în 
locul cel mai primejdios. Pornim cu capetele în pământ, 
înaintând prin şanţurile drumului, ca să nu îim văzuți. 
Trecem pe lângă artileria noastră, ce vărsă ghiulele din 

peste 16 guri de tun. Făceau un zgomot infernal... Ne 
mirăm că stau neacoperite şi că soldaţii se plimbă pe câmp 
cu muniţiile. 

Pe drum aflăm că Ruşii s'au retras. Ne întoarcem la 
Dmyirze. Cum ajungem ne desfăşurăm în linie de trăgă- 
tori şi înaintăm întreg regimentul, companie după com- 
panie, spre Horbacze. In fața satului trecem printr'un 
cumplit foc de şrapnele rusești, bine ţintite, cari ne rup 
multe linii. Moartea urla pe deasupra capetelor noastre şi 
noi mergeam înainte tără să ne pese de ea. O grapnelă 
explodează deasupra capului meu: şi presiunea aierului 
mă clatină depe picioare, svârlindu-mă trei paşi la dreapta. 
Cad în brânci, dar mă ridic repede şi conduc mai departe 
compania. 

Mergeam în fruntea ei, iar comandanții plutoanelor la 
distanţe după mine. In plutonul întâi se isbește o nebună, 
omoară pe camaradul Streitfeld şi câțiva soldaţi, dar mer- 
gem toi înainte... Ajungem în sat sub coastă, ne oprim. La 
stânga noastră suni bucovinenii dela regim. 41 infanterie, 
„înaintează şi ei voinicește, dar mușcă mulţi în iarbă; ră- 
niţii se vaetă şi sc târăsc pe brânci, pe buci, care cum! 
poate, spre ambulanţă. In sat şueră gloanţe... soldaţii se 
pitulă prin case... ofiţerii îi mână înainte cu săbiile şi re- 
volverele. Plecăm şi noi, trecem coasta peste arături.... 
gloanţele ne cântă tot mai aproape de urechi... soldaţii își 
smâncesc capetele spre piept la dreapta şi la stânga, s'a- . 
pleacă. S'amestecă compăniile... In jurul meu rămân vr”o 
20 de inşi...., nu mai ştiu unde e maiorul, unde sunt coman- 
danţii plutoanelor mele... Celor din jurul meu le strigi: 
înainte... 


Dau peste o linie de honvezi, ce nu vreau să se 
mişte.... scot revolverul şi-i ameninț.... Cei ce era să fie îm- 
pușcați de mine sunt 2 olițeri, un căpitan şi un locotenent, 
deci ofițeri activi..... de ruşine o iau în altă parte... zăresc o 
pădure şi aud că ai noștri strigă: hurrah!... Inainte băeţi!... 
strig din nou..... coborim coasla mulţi, în disordine.... din- 
to coastă din stânga ne iau la ţinlă din flanc Ruşii... cad 
mulţi dintr'ai noștri... 


ri EIN Aita Aaa 

„ Strigăm toţi: hurra-a-a-h!... văile şi pădurea ne poar- 
tă glasul, îngânându-ne. Mă opresc înir'un şanț,bun, Lăcut 
de. Dumnezeu la, 200 de.pași de pădure, care nu ştiam cât 
îi de mare... tocul din tlanc,al Ruşilor mă făcuse prudent, 

„Im stânga noastră nici o mişcare. Intr'un târziu trece 
camaradul Michaelis, librarul din Sibiu, strigând intr'o un- 
gurcască caraghioasă ; El6re ! (înainte....). Gornistul suila, 
tamburul bătea toba şi el, însoţit de vreo douăzeci de oa- 
meni mergea orbește, strigând mereu Eldre! Elore!.. 

„p.I văd cum intră în „pădure... la marginea pădurii 
s "aprinde o casă, limbile de toc pârlesc crestele copacilor. 
Deodată se face tăcere... În șanțul meu sadunaseră vre-o 
40 — 50 de soldaţi glolașşi, de rezervă şi activi, dela dite 
rite compănii și regimente. Aştept... Inserează 

“Din pădure văd venind spre, noi nişte umbre. Sunt ai 
noştri, cari se întorc din pădure. Ii întreb: „Li; ce aţi 
văzul pe-acolo? —,Copaci“—răspund s6ldaţii. Intre Ruşii 
din pădure, erau mulţi, Români basşarabeni, după spusa 
unor prizonieri. Ne luptaserăm deci Ardelenii şi Bucovi- 
nenii împotriva Basarabenilor. Am blestemat şi pădurea şi 
soarta ce ne silea să ne ucidem frate pe frate... Rând pe 
rând se întore din pădure camarazii Michaelis, Comanescu 
şi Iincu, acești doi din urmă dala batalionul L'al regimen- 
tului. nostru. Ne adunaserăm. la vre-o..130 de oameni în 
şanţuri. Dela ;comandantul regimentului primim ordinul 
să rămânem în poziţiile ocupate. Punem santinele şi aştep- 
tăm. Ne găsește o patrulă trimisă de maiorul nostru, care 
ajunsese la aripa stângă, aproape de, poziţiile ruseşti, în- 
soțit numai de câţiva oameni. Pe întuneric era să-i prindă 
cazacii... Ne-am hotărât să rămânem până dimineața aici 
toți 150. S'a întâmplat însă un lucru de necrezut, care ne-a 
risipit. 


La aripa « dreaptă auzim O > trâmbiță de-a noastră Su- 
nând „Adunarea“. Lao distanţă de câteva sute de paşi de 
duşman, signale de trâmbiţă! Nu ne credeam urechilor. 
Comanescu şi Fincu au crezut că sadună batalionul lor. 
Au plecat cu; jumătate oamenii. Peste zece minate. Ruşii 


au deschis un foc violent asupra noastră să ne Pip odleăca 
nu alta. 

„Am tăcut chitic. Pe cei ce piecăseri să-şi găsească ba- 
talionul i-au împrăștiat ca pe o ceată de potirnichi. A Mie ? mi 
era frică de ai noștri din dreapta şi dela spate că vor răs- 
punde. Am fi ajuns. între două focuri. Peste o jumătate, de 
ceas, când au încetat Ruşii, am şters-o repede înapoi, până 
după creasta arăturilor. Ne-am sgulit într'o gaură largă şi 
am stat până dimineaţa, dârdâind de [rig.. Rămăsescrăm 
vre-o 15 inşi. Neamţul Michaelis mă tot mustra că am 
călcat porunca. „Dacă vrei te poţi duce înapoi“ îi spu- 
neam, bătându-mt joc de disciplina lui fără rațiune. Ă 

Octavian C. Tăslăuanu 





KORNELA TIVADAR 


„Im mai multe din .orașele mari ale României există 
şi şcoli ungureşti pe scama copiilor unguri, ai căror părinţi, 
neputându-se ferici în „Hungaria felix“, au trecut în „țară“ 
unde banul se câştigă mai cu înlesnire și unde lraiul e mai 
ușor. Pretutindeni aceste şcoli sunt şi mijloace pentru în- 
chegarea elementelor ungureşti răsleţe. Prin ele ungurii 
veniți de dincolo îşi conservă individualitatea etnică şi-şi 
cultivă suiletul potrivit necesităţilor lor. 

„_ Asttel de şcoli sunt în București, Piteşti, Ploeşii, Ga- 
laţi, Brăila, Buzău, Giurgiu şi în alte câteva oraşe. Mulţu- 
mită raporturilor de prietenie dintre guvernul, român și 
dintre Austro-Ungaria, ele s'au desvoltat, ca şi şcolile ger- 
mane, nesupărate de nimeni, așa că astăzi sunt Mea alei 
citadele de viață ungurească în România. 

Dacă ar urmări cineva de aproape. viaţa şi desvol: 
larea acestor şcoli, ar pulea trage incheieri foarte caracte- 
ristice şi instructive. 

lată, în rândurile ce urmează, un singur moment, 
care ne face posibilă înţelegere a unci stări de lucruri șia 
unei per spective de ordin vital pentru neamul nostru. 

In Brăila sunt două şcoli ungurești, una romano ca- 
tolică cu şase clase primare, cu o „grădină. de copii şi cu un 
curs prolesional de trei ani,—şi una calvină. 

In cea calvină intră, pe lângă cci vre-o 25 de copi 


5 

„unguri, şi un băiat român cu numele de Teodor Cornilă. 
Tatăl băiatului e gardian la SAGE şi e de loc din Zerneşti, 
comitatul Făgăraşului, 


Kornela Tivadar,—aşa i se zice în şcoala din, Brăila - 


biciului românaș dela Zârneşti, unde Radu Șerban i-a în- 
genunchiat pe Unguri — e un băiat de 13 ani. Inainte de a 
îi venit, acum trei ani, în ţară, a învăţat patru clase pri- 
mare în Transilvania și anume două în şcoala românească 
din Tohanul vechiu şi două în cea ungurească din Zirneşti 
(unde este și scoală românească). Ajuns în Brăila, unde 
tatăl său a venit cu gândul să stea câţiva ani până ce-şi va 
câştiga ceva parale, cu cari să se întoarcă acasă, el a în- 
trat după statul părintelui său, tot în școala, ungurească 

pe care 0 cercetează de trei ani. 

Să ne dăm puţin seama: ce s'ascunde după aceste lu- 
cruri, la aparenţă de o importanță curat personală? 

Copilul a cercetat primele două clase la Români, dar 
după cum spune cel acum, școala era ungurească, căci 
pentru limba românească m'aveau decât „Carte de cetire“ 
In adevăr, aşa de tare sau maghiarizat şcolile româneşti 
din Transilvania de opt ani încoace (dela legea lui Apponi, 
1907), încât copiii, în logica lor, elemenlară însă foarte 
dreaptă, cred că şcoala e ungurească. Așa de ungurească 
era şcoala românească din Tohanul vechiu pentru Cornilă 
şi pentru tatăl său, încât trecând le Zernești, i sa păruţi 
că e mai bine să nici nu mai meargă la şcoala care după 
nume e romînească, iar de fapt e ungurească, ci să meargă 
de-a dreplul Ja şcoala unsurcască. Și aşa Românii nu a- 
veau nici un drept limba lor şi așa nu e primită nicăieri, 
dacă vrei să trăieşti trebuie să te dai cu ungurul. A învă- 
țat deci două clase curat ungurești, dar ajungându-l pe la- 
Lăl său sărăcia la os, a trebuit să ia lumea în cap şi să 
plece în ţară. 

Dar cum Românii din Transilvania, fie că pleacă în 
România, fie că se duc în Rusia sau în Aaaa pleacă cu 
gândul holărât de a se întoarce după câţiva ani la vatra 
părintească, așa și bătrânul Cornilă. Sa gândit să stea 
vre-o 2—3 ani în ţară, să facă ceva parale cu cari să-și 
poată plăti datoriile şi cu cari să se apuce de ceva, Și apoi 

să se întoarcă în satul lui de sub Piatra Craiului. Ajuns în 
Brăila, nimic n'a intervenit, ceeace să-i [i putut schimba 
mentalitatea. Știă el că, după ce se va înloarce acasă, o să 
dea. de aceleaşi greutăţi, dar sentimentul de alipire faţă de 
pământul strămoşesc îl lega puternic de acest pământ. Şi 
când a auzit că şi în Brăila sunt şcoli ungurești mari, şi a 
"înţeles că ungurii sunt mulţi şi tari şi în ţara românească, 
nimic nu i s'a părut mai simplu decât să-și dea copilul tot 
la şcoala ungurească. 
Unguru-i blăstămat; el e tare şi mare şi ori unde te 
învârteşti, dai tot de el, şi, deci, dacă vrei să trăești în ţara 
lui, trebuie să te dai după el.... P 
Și aşa a ajuns Teodor Cornilă la şcoala ungurească 
din liberul Regat al României. De 3 ani de zile se înfruptă . 
pe acest pământ liber, de carte şi de cultură ungurească, 
băiatul gardianului dela docurile Brăilei, ca un simbol al 
stării sufleteşti în care i-a adus pe Românii din Ardeal 
școala ungurească a ultimului deceniu și ca o amenin- 
țare înjositoare pentru viitorul spre care merg cele trei mi- 
lioane şi jumătate de nenorociţi de dincolo de Carpaţi... 
Bict neam, care ni-l-ai dat astfel pe Kornâla Tivadar. 
Dr. O. Ghibu. 


CÂNTECE POPULARE DIN RAZBOIU 
Frunză verde de stejar, 
Plânge mândra cu amar 
Că și eu suspin mereu Si 
C'am plecat din satul meu 
Să murim slreini pe-aici 
Mii și sute de voinici! 


Frunză verde de măr dulce, 
Maică-aminte nu ți-aduce 
Cum sângele mi se scurge 

Și din mâni și din picioare - 
Pe holde și pe răzoare. 

Din picioare și din mâni: 
Pe spini și pe mărăcini. 

IN LUME... 


'— „Eu man luptat cât am putut 


Si-am dus'o aşa... cu vâu. cu bine, 
Mă ştie Domnul şi pe mine 


Cum am făcut de te-am crescut 


Și câie nopți mam pebvecul 
Gândindu-mă la bine! 


Tu şhii... necazu-i partea mea, 
Destul ma bântuit năpasta, 
Ehe, dacă-mi trăia nevasta 
Noi nu era să fim aşa! i 
Dar ce să faci când Domnul vrea ?.. 
Așa-i viața asta! 


Și vezi... la noi în sat € greu... 
Mai bine du-te... Iumea-i mare, 
Apucă şi tu vre-o cărare 

Și să tendvepte Dumnezeu... 


De unde ştii norocul tău 


Din care colț răsare 1...“ 
Fiii 
Din deal un cântec trăgânat 
Se lasă liniştit în vale... 
Feciorul se opreşte 'n. cale, 
Oftând se uită peste sat 
Și-apoi se duce legănat 
De doina lui de jale... 


Bătrânul stă pierdut în prag 
Privind la cel cave se duce, 
Intimde brațul să-l apuce 

Dar vrevea lui se pievden vag... 


'— 30, Doamiie, 'fi-i de-acum toiag, 


Ajulă-i sfântă cruce...“ 


Zaharia Bârsan,. 


TRIBUNA 169 





RĂZBOIUL NE ESTE NECESAR 


Pentru a nu ştiu câtea oară trecem prin momente 
critice, prin momente de fierbere generală, unii se bucură 
cu bătăi largi de inimă că dorinţa pare a li se apropiă de 
împlinire, alții se îngrozese în [aţa spectrului sinistru, la. 
care cei dintâi se închină. Și unii şi alţii invoacă argu- 
mente „de interes gencral“ în sprijinul atitudinei lor, de 
fapt, însă, la cei mai mulţi agitația nu e decât de ordin 
sentimental și egoist. Problema cea mare, problema răz- 
boiului, se pune, însă, pentru neamul nostru cu altă înfă- 
țişare decât cea sentimentală; şi numai cunoscându-i a- 
ceastă înfăţişare ne putem da seama şi dacă ne e necesar 
şi în ce fel ne e necesar războiul, şi dacă! e acum sau mai: 
târziu momentul când trebuie să ne hotărâm întrun fel. 

Ne e necesar războiul?.... Iată prima şi fundamentala 
întrebare la care trebuie să răspundă judecata rece! 

Necesitatea războiului poate rezultă pentru un popor, 
din. două feluri de cauze: „din cauze externe şi din cauze 
interne. e Iei 

Necesitate externă poate ri războiul şi atunci, când 
a stat în faţa chestiunii: ori războiu, ori moarte politică. 
Deci, necesitatea războiului poate rezultă din provocare, 
din amenințare externă. | 
Necesitatea externă poate fi războiul şi atunci, când 
schimbări politice ce amenință să se întâmple între state 
vecine, pun pe un popor într'o stare 'de inferioritate ame- 
nințătoare; acesla a fost cazul Angliei în- războiul actual. 

lată cauze externe cari pol face ca războiul să [ie o 
necesitate. E 

Dar războiul poale fi necesar şi din cauze interne. 
Aşa a fost pentru Germania războiul actual, consecinţă 
inevitabilă a felului de expansiune a forțelor populaţiunii 
sale progresânde. 

Și din cauze interne poate fi războiul o necesitate a- 
tunci când evoluţia unui popor provoacă, nu o stare cu, 
înfăţişarea măreață pe care o aveă de ex. vicața poporului 
german acum zece luni, ci o stare de deereptitudine şi 

desagregare amenințătoare, care duce la ruină, la faliment. 
Atunci războiul e singurul şi supremul mijloc de regene- 
rare..... sau de pieire: cazul Turciei. 

Cum sc prezintă lucrurile la noi? A 

Problema noastră externă e clară, în principiu: ne 
aflăm în pragul unor schimbări politice în jurul nostru, 
cari vor da naștere, — oricare ar fi puterile care, vor în- 
vinge,—la o grupare de forţe şi de interese cu totul alta: 
decât cea care a dăinuit până acum. 

Interesele învingătorilor vor fi mai ales de natură 
economică, şi vor aveă două izvoare: unul, tendinţa de 
expansiune a grupei de puteri mari care va învinge; altul, 
tendința de expansiune a statului sau statelor balcanice 
care vor sta sub ocrotirea învingătorului. Din tensiunea 
dintre aceste interese şi interesele celor ce vor rămâneă 
învinşi, se va naște viitoarea întăţişare a „chestiunii Orien- 
tului“, despre care, desigur, nimenea nu crede că-şi va 
găsi groapa în viitorul congres european. Această nouă 
„chestiune a Orientului“, pe eare o va creiă viitoarea pace, 
va prezentă, pentru noi, întru atâta un aspect diferit de 
acela care a dus la războiul de azi, întrucât, cum am zis, 
ea nu va mai aveă numai un singur isvor—interesele pro- 
tivnice ale marilor popoare dela Nordul nostru,—ci va mai 
aveă și un al doilea, tot atâtide viu, dacă nu tot atât de 
intens: interesele puse în stare de a'se exercită, ale popoa- 
relor de la Sudul nostru. Astfel centrul de gravitate al 
conflictului de interese 'dintre marile puteri nu se va mai 
mărgini numai la peninsula balcanică în jos de Dunăre, 
ci se va lărgi, —sau poate sc va strămută —şi la noi, ŞI 
peste noi. a due 

Iar întrucât exercițiul acestor interese se execută pe 
cale politică, deci „in extremis“ pe calea armelor, noi vom 
aveă de suferit, de aci înainte, nu numai presiunile late! 
rale dela Nord, ci și o puternică presiune în plin piept, 
dela Sud. Și tot aşa de simţit va fi acest element nou şi pe : 
terenul luptei zilnice, pe terenul economic. 

Faţă de aceste perspective, ni se impun trei reforme 
ale alcătuirei noastre de stat. Mai întâiu, ni se impune o tre- 


formă a granițelor noastre: e o chestiune vitală pentru 

“soarta noastră întrun viitor războiu, ca din graniţele noas- 
tre să fi dispărut cele trei unghiuri, care ne încovoaie în 
trei direcţii şi ne paralizează orice încercare de mișcare 
autonomă. Dar aceasta este chestiunea cea mai mică. 

Chestiunca fundamentală pentru noi este, ca viitoarea 
configurație a Orientului European, cu noul conilict de 
interese căruia va da naştere, să ne găscască în stare de a 
puteă pară, nu numai presiunile laterale dela Nord, ca 
până acum, ci mai ales pe cea dela Sud, pe care o vedem 
mai periculoasă chiar, şi mai activă, întrucit va fi un înstru- 
ment în mâna altora şi nu va aveă contrabalansul pe 
care-l dau cele două presiuni laterale delă Nord una față 
de alta. Și pentru a puleă pară cu succes această presiune, 
ni se cere forță, forţa elementară, care rezidă în numărul 
şi în calitatea populațiunii. Această forţă nu o vom aveă, 
dacă vom apăreă în „lumea nouă“ așa cum suntem azi; 
deci, trebuie să ne-o câştigăm, suntem datori să ne-o câş- 
tigăm, adăogând la forţele libere de azi ale naţiunii noastre 
pe cele ce servesc, deocamdată, interese străine și protiv- 
nice nouă. ra i pete 


ă i 

Im sfârşit, pentru a fi capabili să trăim sub noul regim 
politic, cc va creiă viitoarea constelație a intereselor anta- 
goniste aci, în Orient, trebuie să reformăm vieaţa noaslră 
economică: va trebui să reprezentăm o forţă economică 
mai mare, 0 forță economică mai complexă şi mai com 
pletă, o forță economică. mai independentă, prin aceasta, 
de condiţiile de vicaţă ale altor popoare. Și pentru această 
reformă ne trebuie o creștere de populaţie, o alcătuire so- 
cială capabilă a răspunde condiţiunilor de luptă arătate 
mai sus. Dar ne mai trebuic şi creiarea unor condiţii ex- 
terne de desvoltare mai sigure, condiții de înflorire și de 
expansiune a acestor forţe, ne trebue siguranța că pulsul 
nostru va aveă pe unde bate în această lume și că nu va 
fi încătuşat cu lanţuri care să ne sufoce. 

Şi cum putem obţine toate aceste pulsuri, toate aceste 
garanţii că vieața noastră de mâine nu va fi înăbuşită de 
alții, ci va avea posibilitatea internă şi externă de a dăinui 
mai departe, de a înflori după firea şi puterile ci? Cum 
vom putcă obţine toate aceslea azi, când nimenea nu dă, 





172 TRIBUNA 
ci toţi vor să iă, şi ce e drept şi ce nu e drept, dela vecin? 
Cum altfel decât prin războiu, prin moneda care singură, 
azi, are curs pe piața politică? 

Iată războiul ca necesitate externă pentru noi! 

Dar acesla nu e singurul aspect sub care răsboiul ni 
se prezintă ca o necesilate. Sunt cauze interne la noi, care-l 
"cer imperios, tot aşa die, imperios, dacă nu și mai mult ca 
cele externe. Pa ea 

Evoluţia noastră istorică, de care nu putem fi acuzaţi, 
ci. ai cărei victime nenorocite suntem,—la care am fost con- 
damnaţi de situația noastră aci în Orient, şi de condiţiile 
generale de vieaţă şi de cullură ale popoarelor ce ne în- 
conjoară, care au stat în conflict peste capul nostru dea 
cursul veacurilor,—această evoluţie a creiat la noi o alcă- 
tuire socială care face imposibil un traiu sănătos, pentru 
întregul popor, şi a făcut să se alcătuiască în sânul fiecă- 
reia din clasele sociale şi în poporul întreg, un suflet viciat, 
incapabil de a susține vieața organismului complex şi sen- 
sibil al unui stat modern. Este o evidenţă crasă pentru orice 
om, care-şi dă seama de condiţiile în care poate există un 
stat liber, că cu acest suflet şi cu această alcătuire socială 
de azi poporul Român nu va: mai puteă trăi ca entitate 
politică, atunci când noua grupare de interese ce va urmă 
păcei viitoare va. canaliză conflictul dintre ele într'o ten- 
siune normală, rațională. Vom fi atunci o a doua Polonie, 
şi vom urmă soarta celei dintâi, căci sufletul ne este inca- 
pabil de a se opune şi în vieața noastră socială de azi nu 
poate încolți germenul remediului. Iar vicața socială a 
unui popor nu se poate transformă, decât atunci când su- 
fletul lui însuşi s'a transformat mai întâiu. 


Trecutul nostru ne-a condamnat la o vieaţă depen- 
dentă. Dar situaţia noastră geogratică a venit să se pună 
d-a curmezișul acestei fatalităţi, şi ne-a arătat întotdeauna 
o portiță de scăpare în pluralitatea marilor noştri vecini. 
Ocârmuirea ţărilor Române a fost, cu rari excepţii, ob- 
ținută de domnii noştri numai prin „protecţie“ sau cu a- 
jutor străin, și a fost pusă de ei la discreţia intereselor 
străine pentru satisfacerea poftelor lor egoiste. O fatalitate 

şi aceasta, o fatalitate care ne-a făcut mai puţin dependenți 
decât pe alţii, care au avut un singur stăpân, o fatalitate, 
pe care mulţi o slăvesc ca pe o înţelepciune a Domnilor, 
o fatalitate care, însă, ne-a stricat suiletul şi la lăsat gău- 
nos, găunos de acea măduvă, care deosebește, în vieața în- 
tregului Univers, pe fiinţele independente de paraziți. Căci 
precum ocârmuirea ţării a fost aproape întotdeauna obţi- 
nută și menţinută în funcţie de interese străine, deci în a- 
fară de interesele pe care le reprezintă această demnitate, 
şi deci prin. mijloace altele decât aptitudinile ce comportă 
o astfel de sarcină, tot astfel toate celelalte demnități și 
"slujbe în stat au fost sau au devenit „situaţii“ obținute și 
menținute în funcţie de interesul ocărmuirii sau al celor 
mai mari, deci în afară de interesele obşteşti şi prin mij- 
loace altele decât aptitudinele ce îndreptăţesc purtarea 
acestor sarcini. Şi precum obținerea şi menţinerea tutulor 
demnităţilor şi slujbelor în stat a fost în funcție de alte 
interese decât cele ale cauzei și cu alte mijloace decât cele 
cerute de cauză, tot astiel exerciţiul tutulor demnităților şi 
slujbelor a trebuit să fie în funcție de alte interese decât 
ale cauzelor ce reprezentau, cu alte mijloace decât cele ce- 
rute de interesul general, şi în alte scopuri decât singurul * 
lor scop suprem: binele public. 

Din înlănţuirea aceasta fatală a consecințelor unei 
situaţii nenorocite, a rezultat starea generală în mijlocul 
căreia sa plămădit, în decursul veacurilor, sufletul nostru.: 
Trei defecte mari constiluiesc elementele esenţiale ale su- 
Netului reprezentanţilor organelor statului: 

1. Lipsa.de conştiinţă şi de respect pentru interesul 
şi scopul funcţiei. Nu există decât interesul, scopul repre- 
zentantului, funcţia este mijlocul de satisfucere, iar mijlocul 
de a obţine funcţia este oricare, indiferent de cerinţele ei. 
De aci decurge lipsa de respect, disprețul pentru tot ce e 
capabil, pentru tot ce e pregătit pentruiun anume scop, 
pentru tot ce e valoare şi muncă în genere: oricine poate 
obţine şi face orice, dacă ştie... „să se învârlească“. 

Pregătirea, munca, sunt semne de inferioritate, iar 
posesiunea celorlalte mijloace de a „ajunge“, dă drept la 

obrăsnicie, la sfidare, la insolență față de toți ie care nu 
depinzi. | o ii 
2. De aci decurge : un al doilea defect: convingerea că 
-este inutil şi imposibil de a face binele şi dreptul, de a face 
ce dictează raţiunea şi conştiinţa, de oarece o asemenea 
purtare e în lcontrazicere cu interesele „celor mari“, în con- 
trazicere cu practica generală şi, mai presus de toate, pen- 
trucă o asemenea purtare te pune în stare de inferioritate 
faţă de ceilalţi. Şi atunci, satisfacerea intereselor tutulor 
celor de care ai sau ai puteă aveă nevoie este norma de 
conducere în orice funcțiune publică sau particulară. 

3. De aci rezultă, în sfârşit, al treilea şi cel mai mare 
detect: lașitatea, temerea de a tace ce trebuie și cum trebue, 
neîncrederea în succesul binelui, neîncredere și temere, tic 
din cauză de incapacitate, fie din convingerea empirică, 
că binele, adevărul, dreptatea, munca nu triumfă, ci sunt 
cei mai mari dușmani ai interesului personal. | 


Cu aceste detecte eram înzestrați când am devenit un 
stat liber, şi cu. ele am rămas, căci sistemul sa continuat. 
Astiel, din vechime, până azi, exerciţiul puterilor organelor 
statului nu a făcut decât să încurajeze şiretenia şi corup- 
ţia, asuprind valorile şi munca, să proclame şarlatania, 
lingușirea, venalitatea ca mijloace de traiu, şi să creieze, 
prin aceasta numai nedreptăţi, aproape fără excepție. Și 
astiel suiletul reprezentanţilor organelor statului a devenit 
sufletul întregului popor. Acest suflet e șiret, neîncrezător 
în. bine, dispreţuitor de luptă, laş mai presus de toate, ne- 
încrezător în propriile sale forțe, e un sutlet parazitar, un 
suilet șarlatan, de pomanagiu nesăţios, de putregaiu mo- 
ral şi social. Şi acest suflet e altoit pe o împărţire socială 
imposibilă, revoltătoare, neviabilă. 

Acest suflet trebuie sau să dispară din noi, sau dispă- 
rem noi, care-l purtăm, ca stat şi ca popor! Tar pentruca 
să dispară în noi, ne trebuie o lovitură, o ciocnire catastro- 
fală, care să distrugă părţile rele şi să lase să țâșnească din 
el seva bună, virilă, închistată de veacuri sub coaja neno- 
rocirilor trecutului. lată de ce mai ales ne trebuie războiul; 
mai presus de toate din cauze interne, care ne descompun! 

Războiul, numai războiul crâncen ne mai poate tă- 

mădui de relele sufletului nostru, un războiu care să ne 
sguduie, care să ne ceară sacrificii mari de sânge, uu răz- 
boiu care să ne ceară toată sforţarea de care suntem ca- 
pabili, care să nu „protejeze“ pe nimeni, un războiu care 
„să nu cruţe pe orăşanul şarlatan şi incapabil, pe funcţio- 
narul, pe fasonelul pomanagiu şi imbecil „un războiu care 
să trezească pe ţăranul adormit în întunericul neştiinţei, ide 
îoame şi de disperare; dar un războiu de dreaptă răsplată, 
un războiu de victorii, care să arate neputincioasei „talpe“ 
a ţării toată forța ei, care să-i arate că există o răsplată 
pentru laptele adevărate, care să o facă conștientă de rolul 
storțării şi să-i deă curajul de a face sforțări, un războiu 
care să sguduie inima şi a unui imbecil. —şi de durerea 
probei, dar şi de măreţia succesului,--care să răstoarne şi 
să prăbușească tot putregaiul din neam și să răscolească 
toată vigoarea forțelor lui ascunse, dar nepierdute! lată 
ce ne trebuie, ca să mai trăim! 

De un asemenea războiu suntem capabili, un aseme- 
nea războiu trebuie să-l dorim, să-l cerem, ne este absolut 
necesar. Și momentul e acum cel mai prielnic. Lumea e 
într'o nouă îierbere, taberile încăierate se află ambele în si- 
tuaţii critice, iar nouă ne bate inima mai cu putere. De-ar 
fi orice greutăţi, neamul românesc trebuie să fi produs pe 
oamenii care să le poată învinge, căci e un neam în Creş- 
tere, și greutățile trebuie învinse acum, acum ori niciodată. 

De aceea cerem războiul, poporul să ccară războiul! 
Invăţaţi, cuvântălori, preoţi, învăţătorilimbărbătaţi popo- 
rul, scrieți, vorbiţi, cereți Românului să se deştepte, să 
strige alarma, faceți ca inima-i să se cutremure, şi să- tre- 
salte, sub bătăile ei şi glia ce ne poartă şi cei ce stau în 
fruntea ei, să se spargă lanţul ce ne încătușează și să se 
reverse uştile noastre departe, departe, pânăn acele zări, 
unde răsună graiu şi curge tot sânge românesc! 

Așa ne cere judecata. Să o ascultăm, să ne mcălzim 
la razele ci, şi întrun glas, cu toţii, să strigiim: Ura! nainte! 
Ural! 


Dr: Costin A. Stoieescu. 


. 


sie ră ia 


178 TRIBUNA 





UN ARTICOL CARE NU A APĂRUT... 


- 


In săptămâna lreculă, „Românul. din Arad, ne-a so- 
sit cu patru coloane albe în fruntea numărului. Pairu mari 
goluri făceau mărturie că nici astăzi, când Ungaria ar avea 
toate motivele să cruțe toate susceptibililățile noasire, o- 
pera de mutilare şi sugrumare a românilor din Ardeul nu 
a încelai o clipă. ă 

Căteva zile în urmă am răușii însă să ajlăm știri și 
mai precise asupra acestei neobișnuile viclime a cenzurei 
ungurești. Victima e un arlicol scris, nu de redacțiunea 
„hRomânului“, ci chiar de d. dr. luliu Maniu. Rostul arfico- 
lului eru de a răspunde lu o cuvântare ținută de contele 
Tisza în parlamentul unguresc. Contele Tisza spusese că 
după războiu loale naționalitățile din [ară va trebui să-și 
dea mâna la înfăpluirea idealului polilic. unguresc: sialul 
național maghiar. 

Această ultimă și neînchipuită sfidare și rănsre a ce- 
lor mai sfinte sentimente de demnitate și conșliință a nea- 
mului nostru nu putea să rămâie fără răspuns. A ne cere 
ca să punem noi singuri mâna la opera de distrugere a 
ființii noaslre, cinismul, unei propuneri de sinucidere de 
dragul dușmanului, era mai mult decâi se putea tolera 
chiar și în momentul răsboiului european. D. Maniu ne- 
fiind membru în parlamentul unguresc—grație bunăvoin- 
fei contelui Tisza și a d-lui leszenszky cari au „făcut“ ale- 
gerile — dânsul nu putea să ia decâl calea publicității. A- 
ceasta i-a josi însă de-asemenea închisă prin cenzură. De 
aici coloanele albe ale „homânului“ 

Pentru a arălă gravilatea faptului ar trebui să amintim 
încă odată cititorilor cine este d. dlaniu. Dar în România, 
ca și în Ardeal, oricine știe că dacă alții poartă lilurile, 
d. Maniu este azi adevăralul şef al pariidului național ro- 
mân din Transilvania. 

Prin siguranța și clarilalea judecății, prin energia 
cumpălulă, prin taci Si prin intransigența neîmpăcată a 
opiniilor şi atitudinilor sale politice, d-sa a izbutit să câștige 
cea mai mare autorilate în viața polilică a românilor de 


a) 

peste munți. Aceasta i-am recunoscut-o totdeauna și noi 
cari am avul uneori și cuvinte de crilică peniru d-sa. 

Pentru aceea cenzurarea în întregime a articolului 
d-lui Maniu nu e una din obișnuitele mici isprăvi ale acestei 
instituții ungurești. D. Maniu e Sasu cel mai autorizat al 
partidului naţional. 

Prin el vorbește însuș partidul național, însuș neamul 
nostru. In glasul lui împletit din amestecul milioanelor de 
glasuri, din sinteza celor trei milioane și jumătate de ro- 
"mâni ardeleni, în glasul lui se înăbușe graiul neamului nos- 
tru din Transilvania. Aceasta e semnijicația Li dela cen- 
zurii ungurești. 

Clipa în care ea a soiul scrisul d. ini Maniu e de 
sigur un punct culminant în istoria noastră. 

Niciodată, de 50 de ani poporul nostru în Transil- 
vania nu a fost mai nefericit ca acuma. | 

Ca sclavul, legat şi bălut până la sânge, el ar vrea 
să scoată un țipăl, un gemăt, dar glasul lui:e înăbușit: că- 
lăul îi pune căluș la gură. 

„Oare va mai trebui să așiepie mult până la ora când 
lanțul se va rupe și când călușul i se va lua? Z 

: 

CRONICI 


Politică. 





. A ui : da i 
Intrarca Italiei. Intrarea în acțiune a Italiei e. un semnal, un 
sunei de goarnă şi pentru noi: acum și. ceasul nostru: a sunat. 
Avem. convingerea neclintilă că numai puţine zile ne despărțesc de 
evenimentul cel mai mave al vieţii noastre ca persoane şi ca neam. 
In scurtă vreme, trei stale latine se vor uni în aceeaş tabără în 
luptă împolriva maghiaro-germanismului, violent, . brutal şi asupri- 
tor. Trăiască Franţa, trăiască Italia, trăiască România mare! 
n Acum! Dino serisoare primită d peste munţi i următoa- 
rele rânduri pline de durere: LA , 
m. Ori să nu mai veniţi niciodată: Ce-aţi mai și Sid căuta în 
satele noastre pustii, cu sufletele prefăcute: în cimitire, cu cruci în 
loc de flori şi în loc de câtece şi veselie cu jale şi — blestem. 


? 

Să nu mai veniţi niciodată. Nici la toamnă, după seceriş, nici 
la primăvară după ce munţii îşi vor fi desbrăcat haina lor de zăpadă... 
Ce-aţi mai şi putea căuta în satele noastre pustii? Morţii ni-i vom şti 
îngropa și singuri. Lăsaţisne și atunci singuri, cum singuri ne-ați lăsat 
până au plecat şi cei din urmă... i 

Da, da, știm noi că ne iubiţi și că veșnice vă gândiţi lunoi. Dar 
nu mai gândiţi atâta, ci strângeţi-vă rândurile şi porniţi odată. Por- 
niți acum, ori nu mai veniţi niciodată. Ceraţi mai şi putea căuta în 
satele noastre pustii, cu sufletele prefăcule în cimitire, cu cruci în 
loc de flori şi în loc de cântece şi veselie cu jale și — blestem, 


Dir: scrisoarea unui preot de peste munţi: „De când ai plecat, am 
avut mari lupte pentru susținerea școalei şi pentru echilibrarea 
bugetului bisericesc. Am izbutit după enorme sforțări să creiez chiar 
şi câteva fonduri noui; unul e al văduvelor şi orfanilor, altul e 
„tondul tinerimii“. Dar ce folos? Fondul a rămas, dar tinerimea 
a dispărut şi mi se rupe inima când văd mândrul meu sat ca un 
copac vânjos, dar desfrunzit de vijelie“... 


Cazul Italiei. In „Neamul românesc“ dela 10 Mai d. N. Iorga 
publică, sub titlul de sus, un articol a cărui încheiere o reproducem 
aici: 

„Italia a iscălit, se spune cu Situaţie tratatul ei cu Tripla 
inţelegere. Deci... Dar iată că o lovitură se dă acolo, din acelea al 
căror meșteșug îl are Gilotti, un bărbat de Stat a cărui garderobă 
e toideauna plină. Socialiştii, Mămânzii demonstrează. Parlamentarii 
ar vrea mai bine decât trânta dreaptă o târguială 'cu piedică. 

Şi iată cutare politician-tip al României, care, în oposiţia lui 
desperată, deci generoasă și idealistă, te prinde de haină şi scânceștei 
lăcrămos: Nene dragă ce ne facem! Nea trădat Italia? Văzuşi pe 
Machiavelli cum ne-a tras pe sfoară! Işi căutau interesele, fraţii 
atunci când noi îpiepel: Ce ne facem, nene dragă! Ce face Gu- 
vernul. 

A foșt spaima unei zile, dar câţi speriaţi, câţi nenorociţi! 

ŞI, stă, nu pot lăcrăma cu acești desolaţi. N'ar mai avea viaţa 
niciun preţ pentru mine dacă n'aș crede, nezguduit în două adevă- 
ruri mari: că dreptul nu este o ficţiune metafisică, ci o necesitate a 
lucrurilor, fără care stabilitatea în legăturile dintre oameni nu se poale 
„atinge şi, al doilea, că nici o putere nu poate fi anulată prin nici-o 
dibăcie. 
Se poate ca diplomaţia să ne dea azi dreptul nostru. S'o dorim! 
Deie-i Dumnezeu puteri supraumane ministrului care are astăzi grija 
României! Dacă e vorba de Machiavel, să-i împrumnte d. Virgil 
Arion tot arsenalul ştiinţei politice a Renaşterii! Dacă e vorba de 
altceva, tot trecutul nostru eroic să-i îmbogăţească şi să-i întărească 
sufletul. Dar, şi dacă diplomaţia nu ni-ar da nimic, noi vom izbândi. 

Și anume în ceasul când vom avea singurul lucru care nu ne 
poate înşela niciodată, perfecta organizare a tuturor puterilor noaste. 

Provocări nemțești. Poporul german nu se poate îndeajuns mira 
cum de imperiul german a rămas în războiul actual aproape cu desă- 
vârşire izolat. După izbucnirea războiului nau intrat în acţiune, ală- 
turi de ea, aliatele ei Italia și România, iar Japonia, dela care se 
aştepta să atace Rusia, s'a aliat şi ea cu duşmanele Germaniei, — iar 
azi şi aliata de odinioară Italia a pornit în războiu împotriva ci. 

Izolarea aceasta poale să uimească numai pe ceice nu vreau să 
vază cum a procedat şi procedează Germania, numai pe ceice se fac 
orbi în faţa provocărilor nemţeşti. N'a fost oare o sfidare vădită 
încălcarea neutralității Belgiei? N'a fost o sfidare felul cum sau 
purtat Germanii în Belgia cucerită, distrugând monumente. istorice 
şi omorând sute de cetăţeni. belgieni nevinovaţi? N'a fost o sfidare 
întrebuinţarea de gaze asfixiante în luptele din Flandra şi scutun- 
darea atâtor vase de transport neutre? 

Cine ar mai putea sta, spre pildă, uimit — după scufundarea 
vaporului „Lusitania“, scufundare făcută fără orice aviz prealabil 
care ar fi făcut cu putinţă miilor de pasageri din ţări neutre să pă- 
răsească vaporul — dacă şi Statele-Unite ale Americei de Noră sar 
înşira în curând alături de dușmanii Germaniei ? 

Izolarea de azi a Germaniei nu este efectul unei conjuraţii per- 
fide, cum afirmă presa germană, ci este efectul propriilor ei provo- 
cări. Este numai reacţiunea barbariilor săvârşite în cursul acestui 
războiu sângeros de „cultura superioară“ germană. 


7 „Mişcarea culturală. 





„Hasburgii, Ungurii şi Românii“ este titlul unei lucrări noi dato- 
rite d-lor 7. Rusu-Abrudeanu şi Vasile Stoica. Sa scris mai ales în 
'vremile din urmă, mult, foarte mult despre Românii din Ungaria şi 
relaţiile lor cu Ungurii şi Hasburgii. S'a scris nu numai în ziare, ci 
şi în broşuri şi cărţi, încât tema ar părea aproape secată. Cu toate 
aceste, lucrarea d-lor Rusu-Abrudeanu şi V. Stoica nu este o lucrare 
de prisos, care nu mai aduce nimie nou, ci dimpotrivă ne prezintă 
pentru întâia dată un tablou general mai amănunţit al luptelor Ro- 
mânilor din Ungaria împotriva celor două puteri cari ne dușmăniau 
unul pe față: Ungurii, şi unul pe ascuns: Hasburgii. 

Lucrarea (un volum de peste 200 pagini) va putea îi citită cu 
folos chiar şi de mulţi „cunoscători“ ai chestiunii Românilor da 
peste munţi. 


Concertul d-nei Lucia Cosma. Miercuri 6 Mai a avut loc, în 
sala dela Liedertufel, concertul doamnei Lucia Cosma. Concertul “a 
fest onorat cu prezența M. Sale Regina Maria şi a A. Sale Regale 
Principesa Elisabeta. Publicul numeros şi ales a admirat şi cu acest 
prilej înaltele calităţi artistice ale d-nei Lucia Cosma, care printr'o 
voce colorată melodioasă şi dulce, printr'o interpretare adevărată, 

sorti 
printr'o pregătire serioasă, şi prin înfățişarea-i distinsă a meritat 
pe deplin 
care- a fost interpretată Aria nebuniei din opera „Lucia de. Lammer» 
moor“. Alături de liedurile: lui Mendelsson și Schumann,. maj: mult 
au fost însă gustate: cântecile compozitorilor francezi, printre cari 
Crepusculc de Massenet s-a şi bisat.: caii i Tetea se A aa 





Inimă de frate. Un abonat al sata, înalt magistrat, ne scrie 


următoarele: E , al e pita și 
„Mam abonat pe şase luni la revista D-voasiră pentru a nu re- 


fuza Siro ţiirmeReă abonamentului, făcută «de un amic simpatic. Astăzi 
însă după ce am citito, îl prelungesc: încă. pe şase luni pentru: va- 
loarea ei şi ca să-mi satisfac conștiința. "Revista până la itrecerea 
noastră peste î va” consola pe: Lupicde În E ie eu ce Puică 
spre a-i dezrobi“. : pe păci 
Iduioşaţi de. acesle sentimente venite din inimă de frate, rai 
mim celui ce ne scrie aceste rânduri. Ele sunt pentru noi:o mângâiere - 
şi. o dovadă că solidaritatea naţională iuli bate: ca un curent puternic 
tot organismul naţiunii. - : pa P ai că | i i 

Epiloguri. Intre şi afară. de graniţele ţării româneşti de o vreme 
încoace umblă tot felul de zvonuri cari se concentrează întrumul sin- 
gur. Germania vrea să facă concesii și României. 

La început, Germania a oferit Basarabia, apoi a mai adăogat 
şi Bucovina. Mai târziu, când tratativele cu Italia se începuseră şi 
înţelegerea întâmpina greutăți mari, Germania 'a mai adăogat şi două 
judeţe din Ardeal: Făgărașul şi o parte din Brașov. De câteva zile, 
de când Italia a declarat războiul, Germania oferă Ardealul întreg. 
Și toate aceste fără războiu. : 

. Și, prin urmare, guvernul este trădător dacă nu merge alături 
de Germania... ; | 

Noi destăinuim un secret: se mai așteaptă dela Germania să 
ofere României şi o icolonie în Africa unde să fie trimişi loți sermano- 
filii cari au servit România cu atâta „desinteresare“. 

